Vrou op snelweg van meer as R100 000 beroof | Maroela Media
Wat het 'n vrou met 'n klein fortuin kontant by haar gemaak? En hoe het die rowers daarvan geweet?
Dít is van die vrae wat Johannesburg se polisie in hul ondersoek sal moet beantwoord nadat 'n vrou Saterdag op die M1-snelweg by Booysens, nagenoeg 4 km suidwes van die middestad, van meer as R100 000 beroof is.
Die misdaad het helder oordag plaasgevind en tot ernstige verkeersopeenhopings aanleiding gegee, berig EWN.
Volgens Wayne Minnaar, woordvoerder van Johannesburg se metropolisie, is niemand nog in hegtenis geneem nie. "Sy het beheer oor haar voertuig verloor nadat die misdadigers op haar geskiet het en teen 'n paal vasgery."
Die verdagtes het haar van meer as R100 000 beroof en op die vlug geslaan. Niemand is nog in hegtenis geneem nie.
gewapende rooftog In die nuus M1
Vier beseer in nagtelike ongelukke
Daar is meer gate in hierdie storie as in my tuinhandskoene!!
Volg jou van die bank af waar jy die geld getrek het!
Begin by die bankpersoneel waar sy die held getrek het.
Iemand van die bank het info uitgegee… eenvoudig. Ek was nou die dag by die rooi bank en was amper 'n uur besig met die dame agter die toonbank… sy moes 'n paar keer verdwyn vir handtekeninge ens. So daar is baie tye wat hulle SMS's kan stuur…
Iets klink nie reg nie , is dit ook soortgelyk aan n Welkom tipe saak. Kom ons wag en kyk wat gaan die opvolg berigte oplewer. Wie word gearesteer